CELEX: 62016TN0467
Language: fi
Date: 2016-08-19 00:00:00
Title: Asia T-467/16: Kanne 19.8.2016 – Flir Systems Trading Belgium v. komissio

17.10.2016   
            
            
               FI
            
            
               Euroopan unionin virallinen lehti
            
            
               C 383/19
            
         Kanne 19.8.2016 – Flir Systems Trading Belgium v. komissio
   (Asia T-467/16)
   (2016/C 383/27)
   Oikeudenkäyntikieli: englanti
   
      Asianosaiset
   
   
      Kantaja: Flir Systems Trading Belgium (Meer, Belgia) (edustajat: asianajajat N. Reypens, C. Docclo ja T. Verstraeten)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               yhdistämään nyt käsiteltävän asian asiaan T-131/16 kirjallista ja suullista menettelyä sekä ratkaisun antamista varten sillä perusteella, että ne liittyvät toisiinsa
            
         
               —
            
            
               hyväksymään kannekirjelmässä esitetyt kumoamisperusteet
            
         
               —
            
            
               kumoamaan riidanalaisen päätöksen (1) 1 ja 2 artiklan
            
         
               —
            
            
               vaihtoehtoisesti kumoamaan riidanalaisen päätöksen 2 artiklan siltä osin kuin siinä ei määrätä siirtymävaiheen toimenpiteistä
            
         
               —
            
            
               velvoittamaan komission korvaamaan tästä oikeudenkäynnistä aiheutuvat oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa seitsemään kanneperusteeseen.
   
               1)
            
            
               Ensimmäinen kanneperuste koskee ilmeistä arviointivirhettä niiden lainsäädäntötoimien yksilöimisessä, joilla väitetty valtiontuki myönnettiin, ja oikeudellista virhettä asetuksen N:o 2015/1589 (2) 1 artiklan d alakohdan tulkinnassa.
            
         
               2)
            
            
               Toinen kanneperuste koskee tosiseikastoa koskevaa virhettä viitejärjestelmän kuvauksessa, ilmeistä arviointivirhettä sen arvioinnissa ja oikeudellista virhettä SEUT 107 artiklan 1 kohdan ja asetuksen N:o 2015/1589 1 artiklan a alakohdan soveltamisessa.
            
         
               3)
            
            
               Kolmas kanneperuste koskee arviointivirhettä taloudellisen edun määrittämisessä ja oikeudellista virhettä SEUT 107 artiklan 1 kohdan ja asetuksen N:o 2015/1589 1 artiklan a alakohdan soveltamisessa.
            
         
               4)
            
            
               Neljäs kanneperuste koskee virhettä valikoivuuden, joka on välttämätön riidanalaisen järjestelmän luokittelemiseksi SEUT 107 artiklan 1 kohdassa ja asetuksen N:o 2015/1589 1 artiklan a alakohdassa tarkoitetuksi valtiontueksi, arvioinnissa ja arviointivirhettä riidanalaisen järjestelmän toimintatapojen arvioinnissa.
            
         
               5)
            
            
               Viides kanneperuste koskee arviointivirhettä riidanalaisen järjestelmän soveltamisedellytyksiä koskevien oikeuttamisperusteiden arvioinnissa.
            
         
               6)
            
            
               Kuudes kanneperuste koskee arviointivirhettä riidanalaisesta järjestelmästä väitetysti saadun edun määrittämisessä ja epätäsmällisyyttä riidanalaisen järjestelmän tutkimisessa.
            
         
               7)
            
            
               Seitsemäs kanneperuste koskee veronmaksajien luottamuksensuojan ja oikeusvarmuuden loukkaamista.
            
         
      (1)  Liian suuria voittoja koskevasta Belgian verojärjestelmästä 11.1.2016 annettu komission päätös (valtiontuki N:o SA.37667 (2015/C) (ex 2015/NN)
   
      (2)  Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 13.7.2015 annettu neuvoston asetus (EU) 2015/1589 (EUVL 2015, L 248, s. 9)